Rikunarita-ORG/Wikinium huggingface dataset:
# சகாத்

அரபி: زكاة **சகாத்** என்ற வார்த்தைக்கு வளர்ச்சி அடைதல், தூய்மைப் படுத்துதல் போன்ற பல்வேறு அர்த்தங்கள் உண்டு. இது இசுலாமியர்களில் வசதி படைத்தோர் தங்கள் செல்வத்தில் 2.5 சதவிகிதம் ஏழைகளுக்கு கொடுப்பதாகும். இது ஏழை இசுலாமியர்களுக்கு கடமை இல்லை. சகாத்தை ஏழைகளுக்கும், கடன்பட்டோர்க்கும், தங்கள் தேவைகளை தாங்களே பூர்த்தி செய்ய முடியாதவர்களுக்கும் கொடுக்கபடுகிறது.

## எழுத்து மூலாதாரங்கள்

சகாத் ஐப்பற்றி குர்ஆனிலும், ஹதீஸிலும் பேசப்படுகின்றது.

### குர் ஆன்

குர் ஆனில் சகாத்தைப்பற்றி கிட்டத்தட்ட 30 வரிகளுக்கு மேல் காணப்படுகின்றது.

### ஹதீஸ்

சகாத்தை பின்பற்றாதவர்களை ஹதீசும் எச்சரிக்கின்றது

## மேற்கோள்கள்

## உசாத்துணைகள்

* P. Bearman ed. (2012). *Encyclopaedia of Islam, Second Edition*. Brill Online.
* Joseph J. Cordes, Robert D. Ebel, Jane Gravelle ed. (2005). *Encyclopedia of Taxation and Tax Policy*. Urban Institute
* John L. Esposito ed. (2009). *The Oxford Encyclopedia of the Islamic World*. ஒக்ஸ்போர்ட் பல்கலைக்கழகப் பதிப்பகம்.
* Heck, Paul L. (2006). "Taxation". *Encyclopaedia of the Qur'an* **vol. 5**.  லைடன்: Brill Publishers. பன்னாட்டுத் தரப்புத்தக எண் 90-04-14743-8.
* Hunter, Shireen; Malik, Huma; Senturk, Recep (2005). *Islam and Human Rights: Advancing a U.S.-Muslim Dialogue*. Center for Strategic and International Studies, 2005.

## மேலும் வாசிக்க

* Mattson, Ingrid (2003). "Status-Based Definitions of Need in Early Islamic *Zakat* and Maintenance Laws". *Poverty and charity in Middle Eastern contexts*. SUNY Press. ISBN 978-0-7914-5737-5. `{{cite book}}`: Unknown parameter `|editors=` ignored (help)
* Weiss, Holger (2002). "Zakāt and the Question of Social Welfare: An Introductory Essay on Islamic Economics and Its Implications for Social Welfare". In Weiss, Holger (ed.). *Social welfare in Muslim societies in Africa*. Nordic Africa Institute. ISBN 978-91-7106-481-3.

* Fiqh al Zakah (Vol. I), Dr. Yusuf al Qardawi

ZAKAT: A Warfare Funding Mechanism,  பரணிடப்பட்டது 2013-05-11 at the வந்தவழி இயந்திரம்

## வெளி இணைப்புகள்

* Zakat page
* Zakat Calculation பரணிடப்பட்டது 2014-04-11 at the வந்தவழி இயந்திரம்
* The Zakat Pages
* About Zakat, Baitulmaal Organization
* *Zakat* FAQ
*
# சான் அந்தோனியோ

| சிட்டி ஆஃப் சான் அன்டோனியோ |
| --- |
|  |
| அடைபெயர்(கள்): அலாமா சிட்டி |
|  Location in the state of டெக்சஸ் |
| Counties | Bexar |
| அரசு |
|  • நகரத்தந்தை | Phil Hardberger |
| பரப்பளவு |
|  • நகரம் | 412.1 sq mi (1,067.3 km2) |
|  • நிலம் | 407.6 sq mi (1,055.6 km2) |
|  • நீர் | 4.5 sq mi (11.7 km2) |
| ஏற்றம் | 650 ft (198 m) |
| மக்கள்தொகை  (2006) |
|  • நகரம் | 12,96,682 (7 ஆவது) |
|  • அடர்த்தி | 2,808.5/sq mi (1,084.4/km2) |
|  • பெருநகர் | 19,42,217 |
| நேர வலயம் | ஒசநே-6 (வட அமெரிக்க மத்திய நேரம்) |
|  • கோடை (பசேநே) | ஒசநே-5 (வட அமெரிக்க மத்திய நேரம்) |
| இடக் குறியீடு(கள்) | 210, 830தொலைபேசிக் குறியீடு |
| இணையதளம் | www.sanantonio.gov |

**சான் அன்டோனியோ** (San Antonio) என்பது ஐக்கிய அமெரிக்காவின் டெக்சாஸ் மாநிலத்திலுள்ள ஒரு பிரதான நகரமாகும். இது அமெரிக்காவின் ஏழாவது பெரிய நகரமும், டெக்சாஸ் மாநிலத்தின் இரண்டாவது மிகப் பெரிய நகரமும் ஆகும்.
# சாலஞ்சர் விண்ணோட விபத்து

நொறுங்கி விழும் சாலஞ்சர் விண்ணோட்டம்
**சாலஞ்சர் விண்ணோட விபத்து** (Space Shuttle Challenger disaster) ஜனவரி 28, 1986-ல் நிகழ்ந்த மோசமான விண்கல விபத்து. சாலஞ்சர் விண்ணோடத்தீநேர்வு பொறியியலில் பல பாதுகாப்பு வழிமுறைகளை மேம்படுத்தியது.

## விபத்து

சாலஞ்சர் விண்ணோடம் தரையிலிருந்து கிளம்பிய 73 வினாடிகளில் வெடித்துச் சிதறியதில் அதில் பயணம் செய்த 7 குழு உறுப்பினர்களும் உயிர் இழந்தனர். ஐக்கிய அமெரிக்காவின் மத்திய புளோரிடா வின் கடற்கரையோரமாக காலை 11:39 மணியளவில் கலம் சிதறி விழுந்தது. விண்ணோடத்தின் வலது திட விண்கல உயர்த்தியில் இருந்த ஓ-வளையம் விண்கலம் மேலெம்புகையில் செயலற்றுப்போனதும் கலம் பிளவுபடத் துவங்கியது. ஓ-வளைய செயலிழப்பால் கலத்தின் திட விண்கல உயர்த்தியில் பிளவு ஏற்பட்டு அழுத்தமூட்டப்பட்ட வெப்ப வாயுக்கள் திட விண்கல விசைப்பொறியினூடாகப் பரவி கலத்தின் எரிபொருள் தொட்டியிலும், திட உயர்த்தியின் பக்கங்களிலும் மோதுகையை உருவாக்கியது. இதனால் வலது பக்க திட உயர்த்தியின் பின்பக்க இணைப்பு பிரிந்து வெளிப்புற தொட்டியின் அமைப்பில் முறிவை ஏற்படுத்தியது. காற்றியக்கம் சார்ந்த விசைகள் அதன் சுற்றுப்பாதை நிறுத்தியை உடைத்தது.

சாலஞ்சர் விபத்து நிகழ்படம்
குழுவினர் தங்கும் தொகுதி மற்றும் கலத்தின் மற்ற பகுதிகள் கடலுக்கடியில் நீண்ட தேடலுக்குப் பிறகு மீட்டெடுக்கப்பட்டன. விண்ணோடம் முதலில் பிளவுபடத் தொடங்கியபோது உள்ளிருந்த குழுவினர்கள் உயிருடன் இருந்ததாக அறியப்படுகிறது. குழுவினர் இறந்த துல்லியமான நேரம் தெரியாவிட்டாலும் விண்ணோடத்தில் அவசரத்தில் தப்பித்துக்கொள்ளும் வசதி அமைப்புகள் இல்லாததால் விண்கலம் கடலில் மோதுகையில் குழுவினர் பிழைத்துக்கொள்ள வழியின்றிபோனது. விண்ணோடம் செலுத்தப்படுவதை பலர் நேரடியாகப் பார்த்தனர். கிரிஸ்டா மெக் அஃபி (Christa McAuliffe) என்ற ஆசிரியரும் விண்வெளிக்குழுவில் இருந்தார்.

## விபத்து ஆய்வு

சாலஞ்சரின் இயக்குனர்கள் குழு
விபத்திற்கு பிறகு 32 மாதங்களுக்கு விண்கல ஆய்வுப்பணிகள் நிறுத்தப்பட்டு, அப்போதைய அமெரிக்க அதிபர் ரொனால்டு ரீகன் விண்ணோடத் தீநேர்வைப் பற்றி ஆய்வு செய்ய ரோஜர் ஆணையம் எனும் சிறப்பு ஆணையத்தை அமைத்தார்.அக்குழு அளித்த அறிக்கையில் விபத்திற்கு காரணம் நாசாவின் நிர்வாக மற்றும் முடிவெடுக்கும் முறைகளும் என்று கூறப்பட்டது. மேலும் அந்த அறிக்கையில் மார்டின் தியோகோல் என்ற ஒப்பந்தி உருவாக்கிய திட விண்கல உயர்த்தி அமைப்பில் பெருங்கேடுதருகின்ற குறைபாடுகளை 1977-ம் ஆண்டு முதல் நாசா நிர்வாகிகள் அறிந்திருந்தும் அதனை சரியாக தெரிவிக்க தவறிவிட்டனர் என்று சொல்லப்பட்டது. மேலும் பொறியாளார்கள் விண்கலம் செலுத்தப்படுவதால் ஏற்படப்போகும் அபாயங்களைப் பற்றி விளக்கியும்,மேலாளர்கள் அதனை மேலதிகாரிகளுக்குத் தெரிவிக்காததையும் சுட்டிக்காடினர்.இறுதியாக ரோஜர் ஆணையம் விண்கலம் செலுத்தப்படும் முன்பு கையாளப்படவேண்டிய ஒன்பது வழிமுறைகளை நாசாவிற்கு பரிந்துரை செய்தது.

## வெளி இணைப்புகள்

விக்கிமீடியா பொதுவகத்தில்,
 சாலஞ்சர் விண்ணோட விபத்து
என்பதில் ஊடகங்கள் உள்ளன.

## மேற்கோள்கள்
# டைம் 100

*டைம்* 100 - 2008ஆம் ஆண்டு முகப்பு
டைம்* 100** ஆண்டுதோறும் உலகில் மிகவும் தாக்கமேற்படுத்திய 100 நபர்களைப் பட்டியலிடும் இதழாகும். இதனை *டைம் இதழ்* தொகுத்து வழங்குகிறது. 1999ஆம் ஆண்டு முதல்முறையாக இப்பட்டியல் வெளியிடப்பட்டது.

## வரலாறும் வடிவமும்

வாசிங்டன், டி. சி.யில் பெப்ரவரி 1, 1998ஆம் ஆண்டில் நடைபெற்ற கருத்தரங்கு ஒன்றில் இதற்கான எண்ணக்கரு விளைந்தது. இந்தக் கருத்தரங்கில் சிபிஎஸ் செய்தித் தொகுப்பாளர் டான் ராதர், வரலாற்றாளர் டோரிசு கேர்ன்சு குட்வின், முன்னாள் நியூயார்க் ஆளுநர் மாரியோ குவோமோ, அப்போது அரசியல் கல்வி பேராசிரியராக இருந்த காண்டலீசா ரைஸ், புதுப் பழமைவாதம் வெளியீட்டாளர் இர்விங் கிரிஸ்டல் மற்றும் டைம் இதழின் மேலாண் இயக்குநர் வால்டர் ஐசாக்சன் ஆகியோர் கலந்து கொண்டனர்.

1999ஆம் ஆண்டு டைம் இதழ் இருபதாம் நூற்றாண்டின் மிகவும் செல்வாக்குள்ள 100 நபர்கள் என்றுத் தலைப்பிட்டு இந்தப் பட்டியலை வெளியிட்டது. இதன் பரவலான வரவேற்பை அடுத்து 2004ஆம் ஆண்டு இதனை ஆண்டுதோறும் வெளியிடப்படும் பட்டியலாக மாற்றியது. இந்தப் பட்டியலில் இடம் பெறுவது ஒரு பெருமையாகக் கருதப்படுகிறது; இருப்பினும் டைம் இதழின் விளக்கத்தின்படி இதில் நேர்மறையாகவோ அல்லது எதிர்மறையாகவோ உலகை மாற்றியவர்கள் பட்டியலிடப்படுகிறார்கள். எனவே உலகில் மிகுந்த கொடுமை இழைத்தவர்களும் மிகுந்த தாக்கமேற்படுத்தியிருந்தால் பட்டியலிடப்படுகிறார்கள். ஐந்து வகைகளில் பட்டியலில் இடம் பெறுகின்றனர்: தலைவர்களும் புரட்சியாளர்களும், கட்டமைப்பாளர்களும் வணிகப் புலிகளும், கலைஞர்களும் மகிழ்வூட்டுபவர்களும், அறிவியலாளர்களும் சிந்தனையாளர்களும் மற்றும் சாதனையாளர்களும் பிம்பங்களும். ஒவ்வொரு வகைப்பாட்டினுள்ளும் 20 மிகவும் தாக்கமேற்படுத்திய நபர்கள் (சில நேரங்களில் இரட்டையாக அல்லது சிறு குழுக்களாக) தேர்ந்தெடுக்கப்பட்டு ஆண்டுக்கு 100 நபர்களின் பட்டியல் வெளியிடப்படுகிறது.

## வெளி இணைப்புகள்

* TIME 100 - The People of the Century பரணிடப்பட்டது 2007-05-18 at the வந்தவழி இயந்திரம்
# த சோசியல் நெட்வொர்க்

| *த சோசியல் நெட்வொர்க் The Social Network* |
| --- |
|  |
| இயக்கம் | டேவிட் ஃபின்ச் |
| தயாரிப்பு | ஸ்கொட் ரூடின் டானா புருநெட்டி மைக்கேல் டி லூகா |
| திரைக்கதை | ஆரன் சோர்க்கின் |
| நடிப்பு | ஜெசி ஐசன்பெர்க் அன்ட்ரூ கார்பீல்ட் ஜஸ்டின் டிம்பர்லேக் பிரென்டா சோங் |
| விநியோகம் | கொலம்பியா பிக்சர்சு |
| வெளியீடு | அக்டோபர் 1, 2010 (2010-10-01) |
| ஓட்டம் | 120 நிமி. |
| நாடு | ஐக்கிய அமெரிக்கா
 |
| மொழி | ஆங்கிலம் |
| ஆக்கச்செலவு | $40 மில். |
| மொத்த வருவாய் | $224,920,315  |

**தி சோசியல் நெட்வொர்க்** (*The Social Network*) என்பது 2010 ஆம் ஆண்டு வெளியான சமூக வலைதலமான ஃபேஸ்புக்கின் நிறுவனரும் ஹார்வர்ட் பல்கலைகழகத்தின் முன்னால் மாணவருமான மார்க் ஜுக்கர்பெர்க் என்பவரின் வாழ்கையை மையமாக வைத்து எடுக்கப் பட்ட ஹாலிவுட் திரைப்படம்.

## மேற்கோள்கள்
# ஆன்டன் புரூக்னர்

| ஆன்டன் புரூக்னர் |
| --- |
| ஆன்டன் புரூக்னர், (ஜோசப் Büche வரைந்தது.) |
| பிறப்பு | (1824-09-04)4 செப்டம்பர் 1824 ஆன்ஸ்பெல்டன், ஆஸ்திரியா |
| இறப்பு | 11 அக்டோபர் 1896(1896-10-11) (அகவை 72) வியன்னா, ஆஸ்திரியா |

**ஆன்டன் புரூக்னர்** (4 செப்டெம்பர் 1824 – 11 அக்டோபர் 1896) ஒரு ஆஸ்திரிய இசையமைப்பாளர். இவரது இசை பெரும்பாலும், ஆஸ்திரிய-செருமானியப் புனைவியத்தின் இறுதிக் கட்டத்தின் சின்னமாகக் கருதப்படுகின்றது.

## வரலாறு

ஆன்டன் புரூக்னர், ஆன்ஸ்பெல்டன் என்னுமிடத்தில் 1824 ஆம் ஆண்டு செப்டெம்பர் 4 ஆம் தேதி பிறந்தார். ஒரு பள்ளி ஆசிரியரும், ஆர்கன் இசைக் கலைஞருமான இவரின் தந்தையே இவரது முதல் இசையாசிரியர். ஆண்டனுக்குப் 13 வயதாகும் போது அவரின் தந்தை இறந்துவிட்டார். அதன் பின் புரூக்னர் சிலகாலம் ஆசிரியருக்கு உதவியாளராகப் பணியாற்றியதுடன், வருமானத்தைக் கூட்டுவதற்காக இரவில் ஊர் நடனங்களுக்கான இசைக்குழுவிலும் வேலை செய்தார். சென். புளோரினில் இருந்த அகஸ்தீனிய மடத்தில் கல்வி பயின்ற இவர், 1851 ஆம் ஆண்டில் அங்கேயே ஒரு ஆர்கன் இசைக் கலைஞராகச் பணியில் அமர்ந்தார். 1855ல், சிமோன் செக்டர் என்பவரிடம் சில இசை நுணுக்கங்களைக் கற்றுக்கொண்டார். பின்னர் ஒட்டோ கிட்ஸ்லர் என்பவரிடம் இசை பயின்றபோது ரிச்சார்ட் வாக்னரின் இசை தொடர்பான அறிமுகம் இவருக்குக் கிடைத்தது. 1863 ஆம் ஆண்டு தொடக்கம் ரிச்சார்ட் வாக்னரின் இசைபற்றி விரிவாகக் கற்றார். புரூக்னர் 40 வயது வரை இசைக் கல்வியைத் தொடர்ந்தார். புரூக்னர் சிறுவயது மேதை அல்ல. புரூக்னரின் இசைத் திறமை 40 வயதும் கடந்து சில ஆண்டுகளுக்குப் பின்னரே வெளிப்பட்டது. இது போலவே பரவலான புகழ் இவருக்குக் கிடைத்ததும் அறுபது வயதுக்குப் பின்னரே. இவர் ஒரு தீவிர கத்தோலிக்கர்.

1868ல் செக்டர் இறந்ததும் அவரது இசைக் கோட்பாட்டு ஆசிரியர் பணியைத் தயக்கத்துடன் புரூக்னர் ஏற்றுக்கொண்டார். இக்காலத்தில் *சிம்பனிகளை* *(symphony)* எழுதுவதில் இவர் ஈடுபட்டார். எனினும், இவரது இந்த ஆக்கங்கள் நல்ல வரவேற்பைப் பெறவில்லை. பின்னர் இவர் வியன்னா பல்கலைக்கழகத்தில் பணியேற்றார். இசைக் கோட்பாட்டை பாடநெறியில் சேர்த்துக்கொள்வதற்கு இவர் பெரிதும் முயன்றார். எடுவார்ட் ஹான்சிலிக் என்னும் இசைத் திறனாய்வாளரின் செல்வாக்குக்கு உட்பட்டிருந்த வியன்னா புரூக்னருக்குப் பிடித்த இடமாக இருக்கவில்லை. அக்காலத்தில் வாக்னர், பிராம்ஸ் ஆகிய இரண்டு இசை மேதைகளினதும் ஆதரவாளரிடையே பிணக்கு இருந்து வந்தது. வாக்னரை ஆதரிக்கும் குழுவினருடன் புரூக்னர் சேர்ந்து கொண்டதால் ஹான்சிலிக் அவருக்கு எதிரியானார். ஆனால், புரூக்னரை ஆதரிப்பவர்களும் இருந்தனர். இசைத் திறனாய்வாளர் தியடோர் ஹெல்ம், புகழ் பெற்ற இசை நடத்துனர்களான ஆர்தர் நிக்கிஸ்க், பிராண்ஸ் ஷால்க் போன்றோர் புரூக்னரின் இசையை மக்களிடத்தில் கொண்டு சேர்ப்பதில் தொடர்ந்து ஈடுபட்டனர். இதனால், மக்கள் ஏற்றுக்கொள்ளத் தக்க வகையில் புரூக்னரின் இசையை மாற்றுவதற்கு ஆலோசனைகளையும் அவர்கள் வழங்கிவந்தனர்.

## மேற்கோள்கள்
# தகவல் அறிவியல்

அலெக்ஸாண்டிரியா பண்டைய நூலகம்,ஆரம்ப கால வடிவம் தகவல் மீட்பு மற்றும் சேமிப்பு.
எளிமையாக கூற வேண்டும் என்றால் "தகவல் அறிவியல் என்பது தகவல்களை சேமிக்க மற்றும் மீட்டெடுப்பதற்காக செயல்முறைகள் பற்றிய ஆய்வு".
**தகவல் அறிவியல்** என்பது அடிப்படையாக தகவல்களை பகுத்தாய்தல், சேகரித்தல், வகைப்படுத்துதல், சேமித்தல், மீட்டுதல் போன்ற பல்துறையிடைச் சார்ந்த அறிவியல் ஆகும். தகவல் அறிவியல் (தவறுதலாக) கணினி அறிவியலின் ஒரு பிரிவாகப் பெரும்பாலும் கருதப்படுகிறது.

## வரலாறு

### தகவல் அறிவியலின் நான்கு மைல்கற்கள்

1. புத்தகங்கள், கட்டுரைகள், அல்லது பிற வெளியீடுகள் பற்றிய புள்ளிவிவர பகுப்பாய்வு மற்றும் தகவல் செயல்முறைகள் பற்றிய படிப்பு
2. தானியங்கி முறையில் தகவல்களை தேடுவது
3. தகவல் அமைப்புகள் தோற்றம் மற்றும் தரவுத்தளங்ளின் உருவாக்கம்
4. தொழில்நுட்பத்தின் காரணமாக ஏற்பட்ட தகவல் மேலாண்மையின் பரிணாம வளர்ச்சி

### மெய்ப்பொருள் மூல ஆராய்ச்சி

தகவல் அறிவியலின் மூல ஆராய்ச்சி ஒரு திரளத்தில்(Domain) உள்ள கருத்துக்களின் அறிவு தொகுப்பாக அறியப்படுகிறது.

## அடிப்படை

### நோக்கம் மற்றும் அணுகுமுறை

தகவல் அறிவியல் முதலில் தகவல் தேவைப்படுபவர்களின் தேவைகளையும் பிரச்சனைகளையும் உணர்ந்து பின்பு அதற்கேற்றாற் போல தொழில்நுட்பங்களையும் தகவல்களையும் செயற்படுத்துகிறது. வேறொரு வகையில் விளக்க வேண்டுமென்றால் தகவல் அறிவியல் முதலில் ஒட்டு மொத்த அமைப்பின் பிரச்சனைகளை அணுகி பின்னர் ஒவ்வொரு தனிப்பட்ட தொழில்நுட்ப விஷயங்களை அணுகுகிறது. இந்த நிலையில் தகவல் அறிவியலை தொழில்நுட்ப தீர்மானவியலுக்கான ஒரு தீர்வாகவும் பார்க்கலாம்.

### வரையறை

1968ல் தகவல் அறிவியல் மற்றும் தொழில்நுட்பத்திற்கான அமெரிக்கன் சொசைட்டியின்படி "தகவல் அறிவியல் துறை என்பது தகவலின் பண்புகள் மற்றும் தன்மை குறித்த ஆராய்ச்சி ஆகும். இது தகவல்களின் பிறப்பிடம், தொகுப்பு, அமைப்பு, சேமிப்பு, மீட்பு, விளக்கம், பரிமாற்றம், உருமாற்றம், மற்றும் பயன்பாடு தொடர்பான அறிவியல் ஆகும்."

## பண்புகள்

தகவல் அறிவியல் மூன்று பொது பண்புகளை கொண்டுள்ளன அவையாவையெனில்:

* தகவல் அறிவியல் இயற்கையாகவே துறையிடையை ஒத்ததாகும், ஆனாலும் துறைகளுக்கிடையே இருக்கும் தொடர்புகள் வேறுபடும்.
* தகவல் அறிவியலை தகவல் தொழில்நுட்பத்துடன் இணைக்கமலோ தொடர்புபடுத்தமலோ இருக்க முடியாது. தொழில்நுட்பமானது தகவல் அறிவியலின் பரிணாம வளர்ச்சியை கட்டுப்படுத்துவதிலும், நிர்பந்திப்பதிலும் ஒரு முக்கிய இடம் வகிக்கிறது.
* தொழில்நுட்பத்தை தாண்டி தகவல் சமூகத்தின் அங்கமாகவும் தகவல் அறிவியல் உள்ளது.

## மேற்கோள்கள்
# கணினி நிரலாக்கம்

**கணினி நிரலாக்கம்** (பெரும்பாலும் நிரலாக்கம் என்று சுருக்கமாக), கணினி நிரல்களின் மூல நிரல் வடிவமைத்தல், எழுதுதல், பராமரித்தல், சோதனை செய்தல் மற்றும் பிழைத்திருத்தம் என்பன சார்ந்த செயல்முறை ஆகும். இந்த மூல நிரல் ஒன்று அல்லது அதற்கு மேற்பட்ட நிரலாக்க மொழிகளில் எழுதப்படுகிறது. நிரலாக்கத்தின் நோக்கம் கணினிகளை குறிப்பிட்ட செயல்பாடுகளை செய்யவிக்க அல்லது தேவையான நடவடிக்கைகளை வெளிப்படுத்த பயன்படுத்தும் வழிமுறைகளின் தொகுப்பை உருவாக்கல் ஆகும். மூல நிரல் எழுதும் செயலில் பெரும்பாலும் பயன்பாடு பற்றிய களஅறிவு, சிறப்பு வழிமுறைகள் மற்றும் முறைசார் தர்க்கம் உட்பட பல்வேறு துறைசார் நிபுணத்துவம் தேவைப்படுகிறது.

## மேற்கோள்கள்
# ஆங்கிலேயர்

ஆங்கிலேயர்| குறிப்பிடத்தக்க மக்கள்தொகை கொண்ட பகுதிகள் |
| --- |
|  ஐக்கிய இராச்சியம்
 (37.6 மில்லியன்  இங்கிலாந்து,  வேல்சு  |
|  ஐக்கிய அமெரிக்கா | 25 மில்லியன்a |
|  ஆத்திரேலியா | 7.2 மில்லியன்b |
|  கனடா | 6.6 மில்லியன்c |
|  நியூசிலாந்து | 44,000–282,000 |
| மொழி(கள்) |
| ஆங்கிலம் |
| சமயங்கள் |
| பாரம்பரியமாக ஆங்கிலிக்கம், ஆனால் சமயமற்றவர்களும் வேறு கருத்துள்ளவர்களும், பிற சீர்திருத்தத் திருச்சபையினரும்; உரோமன் கத்தோலிக்கர்; பிற சமய நம்பிக்கை உள்ளோரும் உளர். |
|

---

a ஆங்கில அமெரிக்கர், b ஆங்கில அவுத்திரேலியர், c ஆங்கிலக் கனேடியர் |

**ஆங்கிலேயர்** (*English*) எனப்படுவோர் இங்கிலாந்தை நாடாகக் கொண்ட ஆங்கிலம் பேசும் இனக்குழுவினர் ஆவர். ஆங்கில அடையாளம் ஆரம்ப மத்தியகால மூலத்தை கொண்டது. இது பண்டைய ஆங்கிலம் எனவும் அறியப்படுகிறது. இது சுமார் கி.பி 5 ஆம் நூற்றாண்டில் பெரிய பிரித்தானியாவுக்கு குடியேறிய ஜெர்மானிக் மக்களில் ஒரு குழுவின் இனப்பெயர் ஆங்கில்கள் என்பதில் இருந்த பெறப்பட்டது. இங்கிலாந்து ஐக்கிய பிரித்தானிய நாடுகளில் ஒன்றாகும்.

## இவற்றையும் பார்க்க

* பிரித்தானியர்
* கெல்ட்டியர்
* மாண் மக்கள்
* ஆங்கிலம்
* பண்டைய ஆங்கிலம்
* கோர்னீசு மொழி
* ஆங்கிலோ இந்தியர்கள்

## குறிப்புகள்

## வெளி இணைப்புகள்

* BBC Nations Articles on England and the English
* The British Isles Information on England
* Mercator's Atlas Map of England ("Anglia") circa 1564.
* Viking blood still flowing; BBC; 3 December 2001.
* UK 2001 Census பரணிடப்பட்டது 2005-05-22 at the வந்தவழி இயந்திரம் showing 49,138,831 people from all ethnic groups living in England.
* Tory MP leads English protest over census பரணிடப்பட்டது 2006-04-22 at the வந்தவழி இயந்திரம்; The Telegraph; 23 April 2001.
* On St. George's Day, What's Become Of England?; CNSNews.com; 23 April 2001.
* Watching the English பரணிடப்பட்டது 2007-10-13 at the வந்தவழி இயந்திரம் – an anthropologist's look at the hidden rules of English behaviour.
* The True-Born Englishman, by டானியல் டீஃபோ.
* The Effect of 1066 on the English Language Geoff Boxell
* BBC "English and Welsh are races apart"
* New York Times, When English Eyes Are Smiling Article on the common English and Irish ethnicity
* Y Chromosome Evidence for Anglo-Saxon Mass Migration
* Origins of Britons – Bryan Sykes
# தொலையுணர்தல்

The TR-1 reconnaissance/surveillance aircraft.
The *2001 Mars Odyssey Spacecraft* used spectrometers and imagers to hunt for evidence of past or present water and volcanic activity on Mars.
பரந்த பொருளில் **தொலையுணர்தல்** (remote sensing) என்பது, பொருள் அல்லது தோற்றப்பாடு ஒன்றுடன் நெருக்கமான தொடர்பு எதுவும் இல்லாமலேயே தொலை தூரத்திலிருந்து அது பற்றிய தகவல்களைத் திரட்டுதலைக் குறிக்கும். இது பொதுவாக வானூர்திகள், விண்கலங்கள், செய்மதிகள், கப்பல்கள் போன்றவற்றில் இருந்து செய்யப்படுகின்றது. நடை முறையில், பல வகையான கருவிகளைப் பயன்படுத்தி, ஒரு குறிப்பிட்ட பொருள் அல்லது இடத்துக்கு அப்பால் இருந்து, அது பற்றிய தகவல்களைத் திரட்டுவது தொலையுணர்தல் எனப்படுகின்றது. ஆகவே, புவி அவதானிப்பு மற்றும் வானிலைச் செய்மதிச் சேகரிப்பு மேடைகள், கடல் மற்றும் வளி மண்டல அவதானிப்பு மேடைகள், உயரொலி முறை மூலம் கருத்தரிப்பை அவதானித்தல் போன்றன எல்லாம் தொலையுணர்தலுக்கான எடுத்துக் காட்டுகள் ஆகும்.

எனினும் இச்சொல்லின் தற்காலப் பயன்பாடு, பொதுவாகப் படவாக்க உணர் நுட்பங்களைப் பயன்படுத்துவதையே குறிக்கிறது. இங்கு வானூர்திகள், விண்கங்கள், செய்மதிகள் அல்லது வேறிடங்களில் பொருத்தப்பட்ட கருவிகள் பயன்படுகின்றன. மருத்துவப் படவாக்கம் போன்ற பிற படவாக்கத் துறைகள் இதிலிருந்தும் வேறுபட்டவையாகவே கருதப்படுகின்றன.

தொலையுணர்தலில், நேரடித் தொலையுணர்தல், மறைமுகத் தொலையுணர்தல் என இரு வகைகள் உண்டு. மறைமுகத் தொலையுணர்தலில், உணரிகள், பொருளினால் வெளிவிடப்படும் அல்லது தெறிக்கப்படும் இயற்கைக் கதிர்வீச்சை உணர்ந்தறிகின்றன. மறைமுக உணரிகளால் உணரப்படும் மிகப் பொதுவான கதிர்வீச்சு சூரிய ஒளி ஆகும். சாதாரண நிழற்படக் கருவிகள், அகச்சிவப்புக் கதிர்க் கருவிகள், ரேடியோமானிகள் என்பன மறைமுகத் தொலையுணரிகளுக்கு எடுத்துக்காட்டுகள் ஆகும். நேரடித் தொலையுணர்தலில் கருவிகள் தாமே கதிர்வீச்சை வெளியிட்டுப் பொருட்களையும், இடங்களையும் துருவுகின்றன. ராடார்கள் நேரடித் தொலையுணர்தலுக்கு எடுத்துக்காட்டு ஆகும்.
# தருமம்

**தருமம்** அல்லது **அறம்** என்பது இந்து சமயம், பௌத்தம், சமணம் போன்ற இந்திய சமயங்களில் வாழ்க்கைக்கான சரியான வழிமுறையாகச் சொல்லப்பட்டிருக்கும் நீதி நெறி அல்லது போதனைகள் ஆகும். இது கொடை, கருணை, தயை போன்ற பல்வேறு பொருள் தரும் சொல்லாகவும் உள்ளது. இந்து சமயத்தை ’சனாதன தருமம்’ என்று அழைப்பர். வட மொழி நூலான மனுதரும சாத்திரம் வருணாசிரம தருமம் என நான்கினைக் குறிகிறது. பொதுவாக கொடையாளர்கள் அல்லது யாசிப்பவர்கள் தருமம் என்ற சொல்லை பயன்படுத்துவர்.

மனிதர்களைப் பொறுத்தவரை தருமம் என்றால் சரியான செயல்களைச் செய்வது, சரியான பாதையில் நடப்பது ஆகும். உலகத்திலுள்ள மனிதர்கள் இவ்வாறு நீதி நெறியில் வாழ்வது மட்டுமல்லாமல், வான் வெளியில் உலகம் உழல்வதும், அண்ட சராசரங்கள் ஓர் ஒழுங்கில் இயங்குவதும் தருமம் எனப்படும் இறைவனின் விதிகளில்தான் என்கிறது இந்து சமயம்.

வேதாந்த சாத்திரங்களின்படி ”எது தாங்குகின்றதோ அதுவே தர்மம்” என்று வரையறுத்துக் கூறுகிறது. தனி மனித தருமம், சமூக தருமம், இராஷ்டிர தருமம் அல்லது தேசிய தருமம் மற்றும் மனித சமூகத்திற்கான தருமம் என்ற ஐந்தாக தருமங்கள் உள்ளன. இந்து சமய தத்துவத்தில் தர்மம் என்பது நான்கு புருஷார்த்தங்களில் முதன்மையானதாகும்.

## தனி மனித தருமம் அல்லது வியக்தி தருமம்

தனி மனித தருமம் அல்லது வியக்தி தருமம் என்பது ஒரு தனி மனிதன் அன்றாடம் கடைப்பிடிக்க வேண்டிய தருமமாகும். வேதாந்த சாத்திரங்கள் கூறும் இல்லற தருமம், சமூக தருமம், இராஷ்டிர தருமம், மானவ தருமம் ஆகிய தருமங்களில் தனி மனிதன் கடைபிடிக்க வேண்டிய வியக்தி தருமங்கள் பின்வருமாறு:

1. தம: புற உறுப்புகளை அடக்கி ஆள்வது
2. சம: அக உறுப்புகளை அடக்கி ஆள்வது
3. அகிம்சை: எவ்வுயிருக்கும் தீங்கு இழைக்காமல் இருத்தல்
4. வாய்மை அல்லது சத்தியம்: மனதாலும் செயலாலும் வாய்மையைக் கடைப்பிடித்தல்
5. பிரம்மச்சரியம்: உடல் தொடர்பான ஆசைகளையும் உணர்ச்சிகளையும் அடக்குதல்
6. அக்ரோதா: கோபப்படாதிருத்தல்
7. மகிழ்ச்சி: மனநிறைவு, மனத்திருப்தி
8. தியாகம்: தன்னலத்தைத் துறத்தல்
9. அபைஷுண: புறங்கூறாமை, இழித்துப் பேசாது இருத்தல்
10. அலோலுப்த்வ: பேராசைப்படாதிருத்தல்
11. அபரிக்கிரகம்: பிறரிடமிருந்து தேவையற்ற வெகுமதிகளைப் பெறாதிருத்தல்
12. ஹ்ரீ: அடக்கத்துடன் இருத்தல்
13. மார்தவ: மென்மையுடன் இருத்தல்
14. தயா: கருணையுடன் இரக்கத்துடனும் இருத்தல்
15. சாந்தி: மனதை அடக்கி அதனால் உண்டாகும் மன அமைதி
16. க்ஷமா: மன்னிக்கும் தன்மை
17. சௌசம்: உடல் மற்றும் மனதை தூய்மையாக வைத்திருத்தல்
18. அத்ரோஹ: தீங்கு செய்யும் எண்ணம் இல்லாதிருத்தல்

## சமூக தருமம்

தனி மனித தருமங்களை கடைப்பிடிக்கவர்கள் இணைந்தவர்களின் கூட்டமே சமூகம் ஆகும். இத்தகைய சமூகம் சீரிய முறையில் செயல்படும். அதுவே சமூக தர்மம் எனப்படும் சமாஜ தருமம் ஆகும். ஒரு சமூகம் பல்வேறு வகைப்பட்ட தியாகங்களைச் செய்வது என்பது மனித சமுதாய தர்மத்தின் அடிக்கல்லாக அமைகிறது. ஒரு சமூகம் கடைப்பிடிக்க வேண்டிய தருமங்கள்;

1. அனைவரிடமும் அன்புகாட்டுதல்
2. ஈகையை கடைப்பிடித்தல்.
3. வாய்மையை கடைப்பிடித்தல்.
4. விருந்தோம்பல்
5. கீழ்த்தரமான உணர்வுகளை அடக்குதல்.
6. பிறர்க்குத் துன்பத்தை தரவல்ல உண்மையத் தவிர்த்தல்.

## இராஷ்டிர தருமம் அல்லது தேசிய தருமம்

நாடு சிதறுண்டால் சமூகம் நிலைக்காது. நாடு நல்ல நிலையில் இருக்க வேண்டுமானால் தனி நபர்கள் மற்றும் சமூகம் தியாகங்கள் மேற்கொள்ள வேண்டும். அதுவே இராஷ்ட்டிர தருமம் அல்லது தேசிய தருமம் ஆகும்.

## மனித சமூகத்திற்கான தருமம்

மனித இனம் இன்றேல் நாடு, சமூகம் மற்றும் தனி நபர் இல்லை. எனவே மனித இனம் நிலை பெற்று இருக்க, தனி நபர்கள், சமூகங்கள் மற்றும் நாடுகள் ஒன்றிணைந்து பல விசயங்களை தியாகம் செய்ய வேண்டும்.

## இவற்றையும் பார்க்க

* புருஷார்த்தம்

## மேற்கோள்கள்
# மும்பை பெருநகரப் பகுதி

| Mumbai Metropolitan Region (MMR)
मुंबई महानगरीय क्षेत्र |
| --- |
| பெருநகர் பகுதி |
| நாடு |  இந்தியா |
| State | மகாராட்டிரம் |
| மாவட்டங்கள் | மும்பை மாவட்டம் மும்பை புறநகர் மாவட்டம் தானே மாவட்டம் ராய்காட் மாவட்டம் |
| பரப்பளவு |
|  • மாநகரம் | 4,355 km2 (1,681 sq mi) |
| மக்கள்தொகை  (2011 மக்கள் தொகைக் கணக்கெடுப்பு) |
|  • நகர்ப்புறம் | 1,24,78,447 |
|  • நகர்ப்புற அடர்த்தி | 20,694/km2 (53,600/sq mi) |
|  • பெருநகர் | 2,09,98,395 |
|  • பெருநகர் அடர்த்தி | 4,764/km2 (12,340/sq mi) |
| நேர வலயம் | ஒசநே+5.30 (IST) |

**மும்பை பெருநகரப் பகுதி** (*Mumbai Metropolitan Region*) என்பது மும்பை நகரத்தையும், அதைச் சுற்றியுள்ள ஊர்களையும் சேர்த்த பெருநகர் பகுதியைக் குறிக்கிறது. இது ஏழு மாநகராட்சிகளையும், 15 நகராட்சிகளையும் கொண்டது.
இந்தப் பகுதியை மும்பை பெருநகர வளர்ச்சிக் குழுமம் நிர்வாகிக்கிறது. இந்தப் பகுதிக்குள் போக்குவரத்து, கட்டுமானம், வளர்ச்சி, வீட்டுவசதி உள்ளிட்ட வேலைகளை வளர்ச்சிக் குழுமம் மேற்கொள்ளும்.
இந்தப் பகுதி 4,355  சதுர கிலோமீட்டர் பரப்பளவைக் கொண்டது. இந்தப் பகுதியில் ஏறத்தாழ 2 கோடிக்கும் அதிகமான மக்கள் வாழ்கின்றனர். இந்தப் பகுதிக்கான ரயில் போக்குவரத்திற்கு மும்பை புறநகர் ரயில்வே உதவுகிறது.

| மாநகராட்சி | மக்கள் தொகை (2001 கணகெடுப்பு) | மக்கள் தொகை (2011 கணக்கெடுப்பு) | பரப்பளவு (km²) | மக்கள் அடர்த்தி (per km²) |
| --- | --- | --- | --- | --- |
| பெருநகரமும்பை மாநகராட்சி |  1,19,78,450  |  12,478,447 |  603.40  |  20,694 |
| நவி மும்பை மாநகராட்சி |  7,04,002  |  1,119,477  |  163.00  |  4,319 |
| தானே மாநகராட்சி |  18,18,872  |  1,262,551  |  147.00  |  8,589 |
| கல்யாண் - டோம்பிவிலி மாநகராட்சி |  11,93,512  |  1,546,381  |  137.15  |  8,702 |
| வசாய்-விரார் |  N/A  |  1,221,233  |  105.00  |  11,614 |
| மீரா-பயந்தர் |  5,20,388  |  814,655  |  88.75  |  5,863 |
| பிவண்டி-நிசாம்பூர் மாநகராட்சி |  5,98,741  |  811,329 |  28.31  |  21,149 |
| உல்லாஸ்நகர் |  4,73,731  |  506,937  |  27.54  |  17,201 |
| Totals |  19,635,521  |  20,748,395  |  1,176.38 |  16,692 |

மும்பை மாநகரப் பரப்பு, 2011-01-30
## இணைப்புகள்

* MMRDA cities table பரணிடப்பட்டது 2016-03-03 at the வந்தவழி இயந்திரம்
* Mumbai Railway Station Names

## சான்றுகள்

}}
# பாலிவுட் கங்காமா

பாலிவுட் கங்காமா
Bollywood Hungama|  |
|  |
| வலைத்தள வகை | கேளிக்கை செய்தி, விமர்சனங்கள் |
| கிடைக்கும் மொழி(கள்) | ஆங்கிலம் , இந்தி |
| உரிமையாளர் | கங்காமா டிசிட்டெல் மீடியா என்டர்டெயின்மென்ட் |
| வணிக நோக்கம் | உள்ளது |
| பதிவு செய்தல் | இலவசம்/சந்தா |
| வெளியீடு | 16 சூன் 1998 (1998-06-16) |
| தற்போதைய நிலை | இயங்குகிறது |
| உரலி | bollywoodhungama.com |

பாலிவுட் கங்காமா (ஆங்கில மொழியில் :Bollywood Hungama) என்பது ஓர் இந்தித் திரைப்பட பொழுதுபோக்கு இணையத்தளம் ஆகும். இது, முன்பு இந்தியா எஃப் எம் (Indiafm.com) என அறியப்பட்டது. பின்னர் இது பாலிவுட் கங்காமா என பெயர்மாற்றம் செய்யப்பட்டது. இத்தளமானது **கங்காமா எண்மஊடகம் கேளிக்கை** என்னும் நிறுவனத்துக்குச் சொந்தமானது. இந்த இணையதளம் இந்தியத் திரைப்படத்துறை தொடர்பான செய்திகளை வழங்குகிறது, குறிப்பாக பாலிவுட் என்று அழைக்கப்படும் இந்தி மொழித் திரைப்பட விமர்சனங்கள் மற்றும் திரைப்பட நுழைவுச் சீட்டு விற்பனையின் அறிக்கைகளை வெளியிடுகின்றது.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்